
EKSAMENSOPPGAVE

REL-1009: KRISTENDOM III: KRISTEN LIVSTOLKNING OG ETIKK

HØST 2006 

BOKMÅL: Skriv en av to oppgaver:

Oppgave 1.

Gjør rede for enten frigjøringsteologiske, feministiske eller nord-norske lesemåter.

Oppgave 2.

De to vedlagte tekstene er hentet fra Den norske kirkes lærenemnds uttalelse ”Skriftforståelse og skriftbruk med særlig henblikk på homofilisaken” (Kirkerådet 2006). 

Gjør en analyse av hermeneutiske, dogmatiske og etiske problemstillinger som kommer til uttrykk i tekstene. Drøft argumentene som taler til fordel for én av posisjonene og begrunn så hvordan du selv kan ta stilling til saken.

Tekst 1 er hentet fra nemndmedlemmene som vil anerkjenne homofilt samliv:

”Allmenn etikk og spesifikk kristen etikk
Med utgangspunkt i Hellighetsloven i Det gamle testamente føres en omfattende argumentasjon i begynnelsen av 3.6 om hvorvidt en spesiell etisk fordring gjelder for det kristne fellesskapet, og hvordan homofilt samliv skal bedømmes i forhold til dette. Vi vil prinsipielt hevde at vi bare kan lese Hellighetsloven – i likhet med store deler av det gammeltestamentlige lovverk for øvrig – i lys av Skriftens sentrum, evangeliet om Jesus Kristus. I Det nye testamente blir en grenseoverskridende praksis viktigere enn en grensesettende. Enkeltbud i Det gamle testamente kan fortsatt føres videre, men da løst fra sin opprinnelige kontekst og satt inn i en ny kristologisk begrunnet helhetsforståelse. Det kultiske og rituelle fellesskapet i Kristus har ikke som mål å avsondre seg selv eller beskytte seg mot ”folkeslagene” eller ”de fremmede” eller skaperverket. Dåpen gjøres åpen for alle folkeslag (Matt 28,19), og Kristus er gitt til kirken, ”som er Kristi legeme, fylt av ham som fyller alt i alle” (Ef 1,22-23). Dette gir grunn til å være tilbakeholdende med å tale om en spesiell etikk for menigheten og dens medlemmer. Samtidig er vi som døpte og troende kalt til å leve i Kristi etterfølgelse med våre liv, med den selvoppofrelse det måtte kreve. I møte med en dualistisk virkelighetsforståelse ble det allerede tidlig i kirkens historie nødvendig å profilere sammenhengen mellom det allmenne som er gitt i skapelsen, og frelsen i Kristus. Frelse er gjenopprettelse av hele skapelsen. Det etiske prosjektet som følger, har som mål å virkeliggjøre Guds grunnleggende skapervilje.

Når frelse på denne måten retter seg mot skapelsens formål, blir det vanskelig å forstå at homoseksuelt samliv som et samliv i kjærlighet, trofasthet og oppofrelse, skulle være i strid med denne Guds skapervilje.” (s. 90-91)

Tekst 2 er hentet fra nemndmedlemmene som ikke vil anerkjenne homofilt samliv:

”Kristen etikk og allmenn etikk
Kristen etikk er ikke bare en etikk for de kristne. Både hos Jesus og Paulus finnes det eksempler på at det nye livsmønster opptar i seg allmenn etikk og sprenger rammen for en ren menighetsetikk. I likhet med henvisningen til budet om å elske Gud og nesten (Matt 22, 34-40) sier Jesus at den gylne regel er ”loven og profetene i en sum” (Matt 7,12, jf Luk 6,31). Når Paulus skriver til unge kristne menigheter, baserer han sin etiske undervisning på rettferdiggjørelsen ved tro (Gal 5,1), samtidig med at han trekker inn etikk på allment grunnlag tolket i lys av troen på Gud som skaper (Rom 13,1-7; Fil 4,8). I kirkens utforming av sin etikk på grunnlag av de bibelske skrifter og som veiledning av mennesker i dag, er det viktig å reflektere over samspillet mellom det spesifikt kristne og det allment gode og rette. Men kirken kan ikke sette til side klare bibelske prinsipper, bud og ordninger uten å undergrave sin basis i Jesu og apostlenes etiske undervisning. Hvis en bruker allmenne overveielser til å sette den entydige avvisning av homoseksuelle handlinger ut av spill, isolerer en ikke bare de tekstene som uttrykkelig omtaler homoseksuelle handlinger, men en ser også bort fra at disse tekstene er begrunnet i en orden i skaperverket og må forstås i lys av Jesu innskjerpelse av ekteskapet mellom mann og kvinne som en ordning villet av Gud. Både i kristent og allmennetiske perspektive er det vesentlig å styrke et livskraftig fellesskap mellom mor, far og barn og motvirke at det svekkes som grunnleggende institusjon i samfunnet.” (s. 98-99)

***

	Oppgavens lengde: 5 sider (ca. 2000 ord). Skriv kandidat nr. og oppgavetittel på forsiden. Oppgaven skrives i tekstbehandling, bruk linjeavstand 1.5-12 pkt. skrift. Venstre marg skal være 4 cm, og øvrige marger minst 2 cm.

	


Utlevering av oppgavetekst: 

Mandag 16. oktober 2006, fra kl 0930.

Oppgaven leveres inn i 3 eksemplar:
Mandag 13. november 2006, kl 1400.

· Husk å ta kopi til deg selv før innlevering.

· Oppgaven kan sendes per post til følgende adresse: 
Siv Aina Hansen, Det samfunnsvitenskapelige fakultet, 


Studieenheten, UiTø, 9037 Tromsø

· Ansvarlig: Hanne Stenvaag

LYKKE TIL!










EKSAMENSOPPGÅVE 

REL-1009: KRISTENDOM III: KRISTEN LIVSTOLKING OG ETIKK

HAUST 2006 

NYNORSK: Skriv ei av to oppgåver:

Oppgåve 1.

Grei ut om anten frigjeringsteologiske, feministiske eller nord-norske lesemåtar.

Oppgåve 2.

Dei to tekstane som ligg ved, er henta frå lærenemnda til Den norske kyrkje si utsegn ”Skriftforståelse og skriftbruk med særlig henblikk på homofilisaken” (Kirkerådet 2006). 

Gjer ein analyse av hermeneutiske, dogmatiske og etiske problemstillingar som kjem til uttrykk i tekstane. Drøft argumenta som taler til fordel for ein av posisjonane og grunngi så korleis du sjølv kan ta stilling til saka.

Tekst 1 er henta frå nemndsmedlemma som vil godta homofilt samliv:

”Allmenn etikk og spesifikk kristen etikk
Med utgangspunkt i Hellighetsloven i Det gamle testamente føres en omfattende argumentasjon i begynnelsen av 3.6 om hvorvidt en spesiell etisk fordring gjelder for det kristne fellesskapet, og hvordan homofilt samliv skal bedømmes i forhold til dette. Vi vil prinsipielt hevde at vi bare kan lese Hellighetsloven – i likhet med store deler av det gammeltestamentlige lovverk for øvrig – i lys av Skriftens sentrum, evangeliet om Jesus Kristus. I Det nye testamente blir en grenseoverskridende praksis viktigere enn en grensesettende. Enkeltbud i Det gamle testamente kan fortsatt føres videre, men da løst fra sin opprinnelige kontekst og satt inn i en ny kristologisk begrunnet helhetsforståelse. Det kultiske og rituelle fellesskapet i Kristus har ikke som mål å avsondre seg selv eller beskytte seg mot ”folkeslagene” eller ”de fremmede” eller skaperverket. Dåpen gjøres åpen for alle folkeslag (Matt 28,19), og Kristus er gitt til kirken, ”som er Kristi legeme, fylt av ham som fyller alt i alle” (Ef 1,22-23). Dette gir grunn til å være tilbakeholdende med å tale om en spesiell etikk for menigheten og dens medlemmer. Samtidig er vi som døpte og troende kalt til å leve i Kristi etterfølgelse med våre liv, med den selvoppofrelse det måtte kreve. I møte med en dualistisk virkelighetsforståelse ble det allerede tidlig i kirkens historie nødvendig å profilere sammenhengen mellom det allmenne som er gitt i skapelsen, og frelsen i Kristus. Frelse er gjenopprettelse av hele skapelsen. Det etiske prosjektet som følger, har som mål å virkeliggjøre Guds grunnleggende skapervilje.

Når frelse på denne måten retter seg mot skapelsens formål, blir det vanskelig å forstå at homoseksuelt samliv som et samliv i kjærlighet, trofasthet og oppofrelse, skulle være i strid med denne Guds skapervilje.” (s. 90-91)

Tekst 2 er henta frå nemndmedlemma som ikkje vil godta homofilt samliv:

”Kristen etikk og allmenn etikk
Kristen etikk er ikke bare en etikk for de kristne. Både hos Jesus og Paulus finnes det eksempler på at det nye livsmønster opptar i seg allmenn etikk og sprenger rammen for en ren menighetsetikk. I likhet med henvisningen til budet om å elske Gud og nesten (Matt 22, 34-40) sier Jesus at den gylne regel er ”loven og profetene i en sum” (Matt 7,12, jf Luk 6,31). Når Paulus skriver til unge kristne menigheter, baserer han sin etiske undervisning på rettferdiggjørelsen ved tro (Gal 5,1), samtidig med at han trekker inn etikk på allment grunnlag tolket i lys av troen på Gud som skaper (Rom 13,1-7; Fil 4,8). I kirkens utforming av sin etikk på grunnlag av de bibelske skrifter og som veiledning av mennesker i dag, er det viktig å reflektere over samspillet mellom det spesifikt kristne og det allment gode og rette. Men kirken kan ikke sette til side klare bibelske prinsipper, bud og ordninger uten å undergrave sin basis i Jesu og apostlenes etiske undervisning. Hvis en bruker allmenne overveielser til å sette den entydige avvisning av homoseksuelle handlinger ut av spill, isolerer en ikke bare de tekstene som uttrykkelig omtaler homoseksuelle handlinger, men en ser også bort fra at disse tekstene er begrunnet i en orden i skaperverket og må forstås i lys av Jesu innskjerpelse av ekteskapet mellom mann og kvinne som en ordning villet av Gud. Både i kristent og allmennetiske perspektive er det vesentlig å styrke et livskraftig fellesskap mellom mor, far og barn og motvirke at det svekkes som grunnleggende institusjon i samfunnet.” (s. 98-99)

***

	Oppgåva sin lengde: 5 sider. Skriv kandidat nr. og oppgåva sin tittel på framsida. Oppgåva skrivast i tekstbehandling, bruk linjeavstand 1.5-12 pkt skrift. Venstremarg skal vera ca. 4 cm, og øvre margar minst 2 cm.

	


Utlevering av oppgåvetekst: 

Måndag 16. oktober 2006, fra kl 0930.

Oppgåva leverast inn i 3 eksemplar:
Måndag 13. november 2006, kl 1400.

· Husk å ta kopi til deg sjølv før innlevering.

· Oppgåva kan sendes per post til følgjande adresse: 
Siv Aina Hansen, Det samfunnsvitenskapelige fakultet, 


Studieenheten, UiTø, 9037 Tromsø.

· Ansvarleg: Hanne Stenvaag

LYKKE TIL! 

